ΘΕΜΑ 4
Θα υλοποιήσουμε το παιχνίδι Κορώνα – Γράμματα σε προγραμματιστικό περιβάλλον, όπου ο παίκτης που "ρίχνει" το νόμισμα είναι πάντα ο υπολογιστής.  Αντιστοιχίζουμε τον αριθμό 0 στην επιλογή ΚΟΡΩΝΑ και τον αριθμό 1 στην επιλογή ΓΡΑΜΜΑΤΑ. Το ρίξιμο του νομίσματος ηλεκτρονικά γίνεται με τη χρήση συνάρτησης παραγωγής τυχαίων αριθμών random(). Να αναπτύξετε πρόγραμμα σε Python το οποίο:
4.1 Να εμφανίζει στην οθόνη το μήνυμα «Θα παίξουμε το παιχνίδι ΚΟΡΩΝΑ - ΓΡΑΜΜΑΤΑ», ζητάει το όνομα του παίκτη και επαναληπτικά την επιλογή του: Κ για ΚΟΡΩΝΑ ή Γ για ΓΡΑΜΜΑΤΑ. Το παιχνίδι τερματίζεται όταν ο παίκτης πληκτρολογήσει οτιδήποτε άλλο εκτός από Κ ή Γ. 

4.2 Να εμφανίζει στην οθόνη την επιλογή του παίκτη «Επέλεξες ΚΟΡΩΝΑ» ή «Επέλεξες ΓΡΑΜΜΑΤΑ» και το αποτέλεσμα της ηλεκτρονικής ρίψης του νομίσματος «Το νόμισμα έπεσε ΚΟΡΩΝΑ» ή «Το νόμισμα έπεσε ΓΡΑΜΜΑΤΑ». Στη συνέχεια, εμφανίζει το μήνυμα «Μπράβο! Κέρδισες» ή «Λυπάμαι…  Έχασες» ανάλογα με την επιλογή του παίκτη και το αποτέλεσμα της ηλεκτρονικής ρίψης.

4.3 Να εμφανίζει στην οθόνη, τον συνολικό αριθμό των ρίψεων, τον αριθμό των ρίψεων που κέρδισε ο παίκτης και τον αριθμό των ρίψεων που έχασε ο παίκτης.

4.4 Να εμφανίζει στην οθόνη, το μήνυμα «Μπράβο NAME τις περισσότερες φορές κέρδισες!» όπου NAME το όνομα του παίκτη, αν ο παίκτης έχει μεγαλύτερο αριθμό ρίψεων που κέρδισε σε σχέση με αυτές που έχασε.

Για να είναι εμφανής η ύπαρξη της ίδιας εσοχής, συστήνεται οι μαθητές στο γραπτό τους να σημειώνουν τις εντολές που ανήκουν στο ίδιο μπλοκ με μία κάθετη γραμμή μπροστά από αυτές. Παράδειγμα:

while x<4:
b=b+1
a=a*x
print a, x
if b%2 == 0:
x=x+1
print x
print b




